PUČKA KNJIŽNICA I ČITAONICA DARUVAR

Stjepana Radića 5

43500 Daruvar

tel: 043/331-592

e-mail: pkic@bj.t-com.hr

KLASA: 112-04/24-01/01

URBROJ: 2103-03- 42-01-24-03

Daruvar, 12. siječnja 2024. godine

Na temelju članka 14. Pravilnika o unutarnjem ustrojstvu i načinu radu Pučke knjižnice i čitaonice Daruvar, Povjerenstvo za provedbu natječaja objavljuje

**POZIV PRIJAVLJENIMA NA PRETHODNU PROVJERU ZNANJA I SPOSOBNOSTI ZA RADNO MJESTO**

**KNJIŽNIČARA/VODITELJA SREDIŠNJE KNJIŽNICE ZA ČEŠKU MANJINU U RH**

Provjera znanja i sposobnosti vezano uz raspisani natječaj od 27. prosinca 2023. godine za radno mjesto knjižničara/voditelja Središnje knjižnice za češku manjinu u RH na neodređeno, 1 izvršitelj/-ica, koji je objavljen na oglasnoj ploči i mrežnoj stranici Pučke knjižnice i čitaonice Daruvar (https://knjiznica-daruvar.hr/dokumenti.asp?id=5&n=5) i oglasnoj ploči i mrežnoj stranici Hrvatskog zavoda za zapošljavanje, za kandidate koji ispunjavaju formalne uvjete natječaja, održat će se u **PETAK, 19. 1. 2024.** **godine u 9:00 sati u prostoru Pučke knjižnice i čitaonice Daruvar, Stjepana Radića 5, Daruvar.**

Kandidati koji pristupe testiranju dužni su sa sobom ponijeti važeću osobnu iskaznicu radi identifikacije te original dokumente dostavljene po natječaju.

Ako kandidat ne pristupi prethodnoj provjeri znanja i sposobnosti smatra se da je povukao prijavu na natječaj. Ne postoji mogućnost naknadnog pismenog testiranja, bez obzira na razloge zbog kojih bi pojedini kandidat mogao biti spriječen da testiranju pristupi u naznačeno vrijeme.

Testiranje se sastoji od provjere znanja i sposobnosti (pisani dio testiranja) i razgovora (intervju). Pisani dio testiranja traje najduže 30 minuta. Intervju se provodi samo s kandidatima koji su ostvarili najmanje 50 % ukupnog broja bodova na pisanom dijelu testiranja, a za svaki dio testiranja kandidatima se dodjeljuje određeni broj bodova od 1 do 10.

**Pisanom dijelu testiranja pristupit će sljedeći kandidati:**

1. **Emilija Sedlaček**
2. **Zdravko Palavra**

Provjera znanja i sposobnosti (pisani dio testiranja):

* osnove zakonodavstva RH u području knjižnične djelatnosti
* osnove knjižničnog poslovanja u Pučkoj knjižnici i čitaonici Daruvar
* poznavanje češkog jezika i književnost te češke kulture.

Izvori za pripremu kandidata za testiranje za provjeru znanja i sposobnosti (pisani dio testiranja):

* Statut Pučke knjižnice i čitaonice Daruvar

Mrežna stranica: <https://www.knjiznica-daruvar.hr/dokumenti.asp?id=1&n=5>

* Zakon o knjižnicama i knjižničnoj djelatnosti (NN 17/19):

Mrežna stranica: [https://narodne-novine.nn.hr/clanci/sluzbeni/2019 02 17 356.html](https://narodne-novine.nn.hr/clanci/sluzbeni/2019%2002%2017%20356.html)

* Pravilnik o unutarnjem ustrojstvu i načinu rada Pučke knjižnice i čitaonice Daruvar

Mrežna stranica: <https://www.knjiznica-daruvar.hr/dokumenti.asp?id=1&n=5>

* Najznačajnije češke mudre izreke i njihovo značenje

Mrežna stranica: <https://www.zsben.cz/labyrint/?p=11784>

***Pisani dio testiranja i intervju će se održati na češkom jeziku.***

Za vrijeme provjere znanja i sposobnosti nije dopušteno:

* koristiti se bilo kakvom literaturom, odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se odvija provjera
* razgovarati s ostalim kandidatima
* na bilo koji način remetiti koncentraciju ostalih kandidata.

Kandidati na pisanom dijelu testiranja mogu postići najviše 10 bodova. Smatra se da su kandidati zadovoljili na pisanom dijelu testiranja, ako su postigli 5 i više bodova te mogu pristupiti razgovoru (intervjuu) na koji će biti naknadno pozvani najkasnije 3 dana nakon pisane provjere.

Razgovor (intervju):

* kandidati koji ne ostvare najmanje 5 i više bodova na pisanom dijelu testiranja ne mogu pristupiti razgovoru (intervjuu)
* Povjerenstvo za provedbu natječaja i ravnateljica Pučke knjižnice i čitaonice Daruvar kroz razgovor (intervju) s kandidatima utvrđuje interese, profesionalne ciljeve i motivaciju za rad te poznavanje rada Pučke knjižnice i čitaonice Daruvar
* rezultati razgovora boduju se na isti način kao i pisano testiranje.